תקנות הפיקוח על מוסדות לטיפול במשתמשים בסמים (תנאי קבלה ושהיה של מטופלים במוסד משולב)

{{ח:התחלה}}
{{ח:כותרת|תקנות הפיקוח על מוסדות לטיפול במשתמשים בסמים (תנאי קבלה ושהיה של מטופלים במוסד משולב), התשנ״ד–1994}}

{{ח:פתיח-התחלה}}
{{ח:תיבה|ק״ת תשנ״ד, 1045|תקנות הפיקוח על מוסדות לטיפול במשתמשים בסמים (תנאי קבלה ושהיה של מטופלים במוסד משולב)|https://olaw.org.il/takanot/takanot-5608.pdf}}; {{ח:תיבה|תשס״א, 305|תיקון|https://olaw.org.il/takanot/takanot-6079.pdf}}; {{ח:תיבה|תשע״א, 301|תיקון|https://olaw.org.il/takanot/takanot-6955.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותנו לפי {{ח:חיצוני|חוק הפיקוח על מוסדות לטיפול במשתמשים בסמים#סעיף 5|סעיפים 5}} {{ח:חיצוני|חוק הפיקוח על מוסדות לטיפול במשתמשים בסמים#סעיף 14|ו־14}}, {{ח:חיצוני|חוק הפיקוח על מוסדות לטיפול במשתמשים בסמים|לחוק הפיקוח על מוסדות לטיפול במשתמשים בסמים, התשנ״ג–1993}} (להלן – החוק), אנו מתקינים תקנות אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: כללי}}

{{ח:פנימי|פרק ב|פרק ב׳: תנאי קבלה וקליטה}}

{{ח:פנימי|פרק ג|פרק ג׳: תכנית טיפול}}

{{ח:פנימי|פרק ד|פרק ד׳: שירותים}}

{{ח:פנימי|פרק ה|פרק ה׳: מיקום ומבנה}}

{{ח:פנימי|פרק ו|פרק ו׳: תקן עובדים}}

{{ח:פנימי|פרק ז|פרק ז׳: עובדים}}

{{ח:פנימי|פרק ח|פרק ח׳: שונות}}

{{ח:פנימי|תוספת 1|תוספת ראשונה: {{מוקטן|סל מזונות למוסדות לטיפול בנפגעי סמים}}}}

{{ח:פנימי|תוספת 2|תוספת שניה: {{מוקטן|תקן עובדים מזערי למוסדות לטיפול בנפגעי סמים שאינם אמבולטוריים}}}}

{{ח:קטע2|פרק א|פרק א׳: כללי}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”מוסד משולב“ – לרבות מוסד משולב אמבולטורי;
{{ח:ת|סוג=הגדרה}} ”מוסד משולב אמבולטורי“ – מוסד משולב שבו ניתן טיפול משולב כשהמטופלים אינם מתגוררים בו;
{{ח:ת|סוג=הגדרה}} ”מפקח“ – מי שנתמנה לפי {{ח:חיצוני|חוק הפיקוח על מוסדות לטיפול במשתמשים בסמים#סעיף 8|סעיף 8}} לפקח על מוסד;
{{ח:ת|סוג=הגדרה}} ”מטופל“ – אדם המקבל טיפול משולב במוסד;
{{ח:ת|סוג=הגדרה}} ”צוות טיפולי“ – הצוות המהווה ועדת הקבלה לפי {{ח:פנימי|סעיף 5|תקנה 5(ב)}}.

{{ח:סעיף|2|דאגה למטופלים}}
{{ח:ת}} מנהל חייב לדאוג במסירות –
{{ח:תת|(1)}} לשלומם, לרווחתם ולסיפוק צרכיהם הפיזיים והנפשיים של המטופלים;
{{ח:תת|(2)}} למתן טיפול משולב למטופלים במטרה להביא לגמילתם מסמים או להפחתת נזקי השימוש שלהם בסמים, ולשיקומם התפקודי;
{{ח:תת|(3)}} לביצוע התכנית הטיפולית ביחס לכל מטופל לרבות הערכות מחודשות ותכניות טיפוליות מעודכנות;
{{ח:תת|(4)}} לסדר יום במוסד המשולב, לפרסומו על לוח המודעות ולהבטחת קיומו, לרבות בימי מנוחה וחג; הוראה זו לא תחול על מוסד אמבולטורי משולב שאין בו סדר יום קבוע.

{{ח:סעיף|3|שיטת טיפול}}
{{ח:ת}} במוסד משולב תופעל שיטת טיפול שיאשרו מנהל המחלקה לטיפול בנפגעי סמים שבמשרד העבודה והרווחה ומנהל המחלקה לטיפול בהתמכרות שבמשרד הבריאות, ולא ייעשה שינוי בשיטת הטיפול אלא באישורם. כל זאת, שלא בניגוד למדיניות הכוללת שאושרה על ידי הממשלה.

{{ח:סעיף|4|חובת רישוי לפי חיקוק אחר}}
{{ח:ת}} מוסד משולב אשר נקבעה לו חובת רישוי בחיקוק אחר, רשאים השרים שלא לתת רשיון לניהולו כל עוד לא ניתן למוסד המשולב רשיון לפי החיקוק האחר.

{{ח:קטע2|פרק ב|פרק ב׳: תנאי קבלה וקליטה}}

{{ח:סעיף|5|קבלה למוסד משולב|תיקון: תשס״א}}
{{ח:תת|(א)}} לא יתקבל אדם למוסד משולב אלא בהסכמתו, שניתנה בכתב, ואם הוא קטין – גם בהסכמתם בכתב של הוריו או אפוטרופסו או על פי החלטת בית משפט, אם הקטין הוצא ממשמורת ההורים.
{{ח:תת|(ב)}} במוסד המשולב תוקם ועדת קבלה אשר חבריה יהיו:
{{ח:תתת|(1)}} המנהל או בא כוחו והוא יהיה היושב ראש;
{{ח:תתת|(2)}} עובד סוציאלי של המוסד המשולב;
{{ח:תתת|(3)}} רופא המוסד המשולב;
{{ח:תתת|(4)}} {{ח:הערה|(נמחקה);}}
{{ח:תת}} היה המנהל עובד סוציאלי, רופא או פסיכולוג, יצורף לועדה בעל מקצוע נוסף מבין אלה.
{{ח:תת|(ג)}} ועדת הקבלה לא תדון בבקשה לקבלת מטופל למוסד המשולב אלא אם כן היו לפניה ביחס למטופל –
{{ח:תתת|(1)}} דו״ח סוציאלי עדכני של הגורם המפנה, ובהעדרו דו״ח סוציאלי של העובד הסוציאלי במוסד המשולב;
{{ח:תתת|(2)}} הערכה רפואית עדכנית שנעשתה לאחר בדיקה רפואית, לרבות בדיקות עזר ובדיקות מעבדה על פי הפרוטוקול הרפואי, ובדיקה פסיכיאטרית במקרה הצורך.
{{ח:תת|(ד)}} ועדת הקבלה רשאית לבקש חומר נוסף או לשמוע כל אדם כפי שתראה לנכון.
{{ח:תת|(ה)}} לא יתקבל מטופל למוסד המשולב אלא לאחר שרואיין בידי ועדת הקבלה.
{{ח:תת|(ו)|(1)}} החלטת ועדת הקבלה על קבלתו או אי קבלתו של מטופל למוסד המשולב תינתן בכתב ותישלח למטופל, לא יאוחר משבועיים מיום שהוגשו כל המסמכים הדרושים לועדת הקבלה;
{{ח:תתת|(2)}} עותק מההחלטה לרבות המסמכים הנוספים שהובאו לועדה יתויקו בתיק ”החלטות ועדת קבלה“ וכן בתיקו האישי של המטופל במידה שיתקבל למוסד המשולב.
{{ח:תת|(ז)}} ועדת הקבלה תרשום פרוטוקול מדיוניה, ותקפיד לרשום הסתייגויות חבריה.
{{ח:תת|(ח)}} ועדת הקבלה תקבע את סדר דיוניה ומועדם.

{{ח:סעיף|6|תהליכי קליטת מטופל}}
{{ח:תת|(א)}} איש צוות טיפולי במוסד המשולב יקבל את המטופל ביום כניסתו למוסד וידאג לקליטתו בו; הוראה זו לא תחול על מוסד משולב אמבולטורי.
{{ח:תת|(ב)}} מטופל המתקבל למוסד משולב יעבור בדיקה רפואית בידי רופא המוסד וראיון עם העובד הסוציאלי של המוסד ביום כניסתו למוסד.

{{ח:סעיף|7|הסכם ותוכנו}}
{{ח:תת|(א)}} לא יתקבל מטופל למוסד משולב בלא שנערך ונחתם בינו לבין המנהל הסכם בדבר תנאי קבלתו (להלן – ההסכם); המנהל יתייק עותק חתום של ההסכם בתיקו האישי של המטופל.
{{ח:תת|(ב)}} בהסכם יפורטו כל אלה:
{{ח:תתת|(1)}} השירותים שיקבל המטופל במוסד המשולב לרבות תזונה, בריאות, שירותי חירום רפואיים, שירות סוציאלי, שירותי דת, קשר עם החוץ, נקיון, אחזקה, כביסה, תעסוקה ובילוי;
{{ח:תתת|(2)}} לצד כל סוג שירות יצוין אם הוא כלול בתשלום שמשלם המטופל, ואם אינו כלול בו, יצוין התשלום אשר ייגבה בעד אותו שירות;
{{ח:תתת|(3)}} התשלומים שמתחייב המטופל לשלם בציון –
{{ח:תתתת|(א)}} גובה התשלום;
{{ח:תתתת|(ב)}} אם התשלום הוא חד פעמי או חודשי;
{{ח:תתתת|(ג)}} תאריך התשלום או התשלומים;
{{ח:תתתת|(ד)}} האדם או הגוף, זולת המטופל, המשתתפים בתשלום ומידת השתתפותם;
{{ח:תתתת|(ה)}} שיטת עדכון התשלומים;
{{ח:תתת|(4)}} תנאי החזרת כספים למטופל או למשפחתו במקרה שיעזוב את המוסד המשולב או עם סגירתו;
{{ח:תתת|(5)}} סדר היום במוסד משולב למעט אם הוא מוסד אמבולטורי משולב שבו אין סדר יום קבוע;
{{ח:תתת|(6)}} חובותיו וזכויותיו של מטופל לרבות המגבלות עליהן;
{{ח:תתת|(7)}} האלטרנטיבות הטיפוליות האפשריות במוסד המשולב לרבות שיטות הגמילה מסמים;
{{ח:תתת|(8)}} היקף אחריות המוסד במקרה של נזק למטופל או לרכושו;
{{ח:תתת|(9)}} פירוט נסיבות עזיבה או הוצאה של מטופל מהמוסד כתוצאה מרצון אחד הצדדים להסכם או בניגוד לו, או כתוצאה מסגירת המוסד המשולב.

{{ח:קטע2|פרק ג|פרק ג׳: תכנית טיפול}}

{{ח:סעיף|8|תכנית הטיפול}}
{{ח:תת|(א)}} תוך שבוע מיום קליטת המטופל במוסד המשולב ייקבעו עקרונות התכנית הטיפולית עבורו בידי הצוות הטיפולי.
{{ח:תת|(ב)}} שהה מטופל למעלה משלושה חודשים במוסד המשולב תיעשה בידי הצוות הטיפולי הערכה מחודשת של התכנית הטיפולית. התכנית תעודכן אחת לשלושה חודשים לפחות או לעתים קרובות יותר לפי צורכי המטופל.
{{ח:תת|(ג)}} הערכות מחודשות או מעודכנות של התכנית הטיפולית יירשמו ויתויקו בתיקו האישי של המטופל.

{{ח:סעיף|9|ניהול רישום}}
{{ח:ת}} במוסד משולב ינוהל –
{{ח:תת|(1)}} תיק נפרד לכל מטופל;
{{ח:תת|(2)}} יומן אירועים יומי.

{{ח:סעיף|10|החלטה על הפסקת טיפול ושהות במוסד המשולב}}
{{ח:ת}} החליט המנהל להפסיק את הטיפול והשהות של מטופל במוסד המשולב, יעשה זאת בהתייעצות עם הצוות הטיפולי; היו חילוקי דעות בין המנהל ובין איש הצוות יירשמו נימוקי החלטת המנהל בתיק המטופל, תוך ציון ההסתייגויות.

{{ח:סעיף|11|הפסקת טיפול}}
{{ח:תת|(א)}} הודעה על הפסקת טיפול תימסר למטופל באחת מדרכים אלה:
{{ח:תתת|(1)}} בשיחה אישית עם המנהל, שיתן הסבר מלא על השיקולים שהביאו להחלטה;
{{ח:תתת|(2)}} בהודעה בכתב על סיום שהותו במוסד המשולב בציון תאריך הסיום;
{{ח:תת|(ב)}} הפסקת טיפול תהיה לא יאוחר מ־10 ימים לאחר מתן ההודעה למטופל ובלבד שבמשך אותם ימים שיתף פעולה עם צוות המוסד המשולב ודייריו.
{{ח:תת|(ג)}} הוחלט על הפסקת טיפול – תתואם יציאתו של מטופל עם הגורם המפנה, ובאין גורם מפנה יינתנו לו שלוש כתובות להמשך טיפול, אשר שתיים מהן לפחות הם מוסדות ציבור.

{{ח:קטע2|פרק ד|פרק ד׳: שירותים}}

{{ח:סעיף|12|שירותי מזון}}
{{ח:תת|(א)}} המנהל ידאג לתזונה מתאימה לכל מטופל לפי סל מזונות שבועי כמפורט {{ח:פנימי|תוספת 1|בתוספת הראשונה}}.
{{ח:תת|(ב)}} המנהל יספק למטופל, בכל יום, שלוש ארוחות עיקריות לפחות, מהן לפחות ארוחה חמה אחת, וכמו כן שלוש ארוחות ביניים.
{{ח:תת|(ג)}} המנהל ידאג לתפריט שבועי במוסד המשולב אשר יוכן בידי אם הבית בשיתוף עם האחות, שבועיים מראש לפחות.
{{ח:תת|(ד)}} דף ובו פירוט התפריט השבועי ייתלה בחדר האוכל במקום מרכזי.
{{ח:תת|(ה)}} המנהל ידאג כי במוסד המשולב יהיה מלאי מזון בכמות מספיקה, מאוחסן במחסן המלאי, וכן מלאי כאמור {{ח:פנימי|תוספת 1|בתוספת הראשונה}} לשעת חירום; מלאי המזון ומלאי החירום יוחלפו לפחות אחת לשלושה חודשים.
{{ח:תת|(ו)}} במוסד משולב אשר רוב המטופלים בו יהודים, והמקבל סיוע מהממשלה או מרשות מקומית, יהיה המזון כשר, וינהגו במזון הכשר לפי הנחיות המועצה הדתית.
{{ח:תת|(ז)}} המנהל ידאג כי בזמן הטיפול במזון, בישולו והגשתו, יישמרו כללי תברואה, צורתו האסתטית וטעמו הטוב של המזון, וכי במוסדות המשולבים שבהם מרוחק המטבח מחדר האוכל יועברו הארוחות מהמטבח בעגלות מיוחדות ובמכלי נירוסטה סגורים.
{{ח:תת|(ח)}} קירור מזון, אחסונו והטיפול בו ייעשו בהתאם {{ח:חיצוני|תקנות רישוי עסקים (תנאי תברואה נאותים לבתי אוכל)|לתקנות רישוי עסקים (תנאי תברואה נאותים לבתי אוכל), התשמ״ג–1983}} (להלן – תקנות בתי אוכל).
{{ח:תת|(ט)}} המנהל ידאג לרישום חודשי של מצרכי המזון המתקבלים במוסד המשולב.

{{ח:סעיף|13|שירותי כביסה, ביגוד ומצעים}}
{{ח:ת}} המנהל ידאג –
{{ח:תת|(1)}} לספק לכל מטופל במוסד המשולב כלי מיטה נקיים ותקינים, עשויים מבד כביס המתאימים לצרכיו של המטופל ובהתאם לעונות השנה, ומגבות נקיות מבד כביס במספר מספיק לצורכי המטופל;
{{ח:תת|(2)}} כי במוסד משולב יהיה בכל שעות היממה מלאי מספיק של כלי מיטה ומגבות להחלפה, בהתאם למספר המטופלים ולצרכיהם;
{{ח:תת|(3)}} כי מטופל יהיה לבוש לבוש נקי, נאה ומתאים לעונת השנה;
{{ח:תת|(4)}} לשירותי כביסה ותיקונים שוטפים של מצעים, מגבות, כיסויי מיטה, וילונות, מפות ובגדי המטופלים;
{{ח:תת|(5)}} שתהיה אפשרות למטופלים הרוצים בכך, לכבס את בגדיהם בעצמם במכונות כביסה.

{{ח:סעיף|14|שירותי אחזקה ונקיון|תיקון: תשס״א}}
{{ח:ת}} המנהל ידאג –
{{ח:תת|(1)}} לניקוי מבני המוסד המשולב, חדרי המגורים, השירותים והפרוזדורים, שלוש פעמים בשבוע לפחות וכן לניקוי הקירות, הדלתות והציוד בהתאם לצורך;
{{ח:תת|(2)}} לניקוי יום־יומי של המטבח, חדרי האוכל וחדרי השירותים;
{{ח:תת|(3)}} לאחזקה תקינה של מבני המוסד וציודם; ציוד וריהוט שבור יוצא משימוש עד לתיקונו;
{{ח:תת|(4)}} לחומרי ניקוי בכמות מספיקה לשמירת הנקיון במוסד המשולב; חומרי הניקוי יוחזקו בארון מיוחד נעול.

{{ח:סעיף|15|חימום ואוורור}}
{{ח:תת|(א)}} המנהל ידאג כי במבני המוסד המשולב יהיה חימום לטמפרטורה סבירה בחורף, וכי בימי הקיץ יופעלו מזגנים או מאווררים בהתאם לצורך.
{{ח:תת|(ב)}} המנהל ידאג לאוורור יום־יומי של חדרי המגורים.

{{ח:סעיף|16|שירותי בריאות|תיקון: תשס״א}}
{{ח:תת|(א)}} המנהל ידאג לספק למטופלים –
{{ח:תתת|(1)}} שירותי עזרה ראשונה, בהתאם לצורך, בכל עת ששוהים מטופלים במוסד המשולב;
{{ח:תתת|(2)}} שירותי סיעוד בהתאם לצורך, מעקב רפואי, סידורים למניעת תאונות וסידורי היגיינה;
{{ח:תתת|(3)}} טיפול רפואי שוטף והפניה למומחים בידי רופא המוסד המשולב או בהסדר עם קופת חולים;
{{ח:תתת|(4)}} תרופות באחריות רוקח.
{{ח:תת|(ב)}} המנהל ידאג לניהולו של תיק רפואי מעודכן ביחס לכל מטופל אשר יכלול פרטים אישיים, רישום בדיקה רפואית כללית, גליון מהלך מחלה, גליון רישום והערכה תקופתית, גליון תרופות, גליון טיפולים, גליון התייעצות עם רופא מומחה, גליון בדיקת מעבדה, גליון דיווח על תאונה או פגיעה וגליון הפניה לבית חולים.
{{ח:תת|(ג)}} המנהל אחראי –
{{ח:תתת|(1)}} להבאת מטופל לבית חולים, עם ליווי, במקרה הצורך ולהחזרתו, עם ליווי, מבית החולים;
{{ח:תתת|(2)}} לקיום מעקב אחר מצב מטופל בעת שהותו בבית החולים;
{{ח:תתת|(3)}} להודעה מיידית למשפחת המטופל על אשפוזו אם המטופל הסכים לכך, ואם הוא קטין – להודעה מיידית להוריו או לאפוטרופסו.
{{ח:תת|(ד)}} המנהל יבטיח כי כל מטופל יוכל, לפי בחירתו ועל חשבונו, לפנות לשירות רפואי נוסף על זה הקיים במוסד המשולב.

{{ח:סעיף|17|שירות סוציאלי}}
{{ח:ת}} המנהל ידאג לקיום שירות סוציאלי באמצעות עובד סוציאלי לשמירת רווחתם האישית והחברתית של המטופלים, לרבות –
{{ח:תת|(1)}} קביעת תכנית לשילובו החברתי של מטופל במוסד המשולב;
{{ח:תת|(2)}} עזרה למטופל בתקופת הסתגלותו למוסד המשולב ובעת משבר;
{{ח:תת|(3)}} קיום קשר טיפולי שוטף עם המטופל ומשפחתו בהתאם לצורך;
{{ח:תת|(4)}} קיום קשר עם רשויות הרווחה אשר טיפלו במטופל לפני כניסתו למוסד המשולב;
{{ח:תת|(5)}} עזרה בשילובו של המטופל בקהילה עם סיום שהותו במוסד המשולב.

{{ח:סעיף|18|שירותי חברה תעסוקה ותרבות}}
{{ח:תת|(א)}} המנהל ידאג לקיים, באמצעות אנשים מיומנים לכך, פעילויות חברתיות, תרבותיות ותעסוקתיות המותאמות למטופלים ולצרכיהם, וכן לספק למטופלים ציוד, וחומרים לפעילות תרבות ותעסוקה, משחקים, עיתונים וספרים.
{{ח:תת|(ב)}} הפעילויות יתקיימו בכל יום לפי תכנית קבועה.
{{ח:תת|(ג)}} המנהל ידאג לשמוע את רצון המטופלים ויתייחס לבקשותיהם בנושאים אלה.

{{ח:סעיף|19|שירותי דת}}
{{ח:תת|(א)}} המנהל ידאג לאפשר שמירת שבת, מועדים וקיום מצוות דת.
{{ח:תת|(ב)}} על פי בקשת רוב המטופלים במוסד המשולב ידאג המנהל לשמירת שבת ומועדי ישראל בשטחיו הציבוריים של המוסד – אם רוב מטופליו יהודים, ואם רוב המטופלים הם בני דת אחרת – לשמירת מועדיהם ומצוותיהם כנהוג באותה דת.

{{ח:סעיף|20|פניות ותלונות}}
{{ח:ת}} המנהל יאפשר ויעזור לכל מטופל הרוצה בכך לפנות למפקח בבקשה או בתלונה בעל פה או בכתב; המנהל ידאג למסור למטופלים את פרטיו של המפקח הכוללים את שמו, מען משרדו ומספר הטלפון שלו, ויתלה מודעה עם פרטים אלה, בעברית ובערבית על לוח המודעות.

{{ח:סעיף|21|סייג לתחולה במוסד משולב אמבולטורי|תיקון: תשס״א}}
{{ח:ת}} הוראות {{ח:פנימי|סעיף 12|תקנות 12}}, {{ח:פנימי|סעיף 13|13}}, {{ח:פנימי|סעיף 16|16(ג)(1) ו־(2)}}, {{ח:פנימי|סעיף 18|18}} {{ח:פנימי|סעיף 19|ו־19}} לא יחולו על מוסד משולב אמבולטורי.

{{ח:קטע2|פרק ה|פרק ה׳: מיקום ומבנה}}

{{ח:סעיף|22||תיקון: תשס״א}}
{{ח:ת}} {{ח:הערה|(בוטלה).}}

{{ח:סעיף|23|שטחי המוסד המשולב}}
{{ח:תת|(א)}} במוסד משולב שבו מספר ביתנים יהיו מעברים מסודרים, שבילים ומדרכות בין ביתני המגורים לביתני השירות.
{{ח:תת|(ב)}} שטחי החוץ במוסד משולב יכללו פינות ישיבה למטופלים.

{{ח:סעיף|24|מבנה המוסד המשולב}}
{{ח:תת|(א)}} מבני המוסד המשולב יהיו עשויים חומרים יציבים ואטומים לחדירת רטיבות או חרקים ומכרסמים וכן אטומים מבחוץ, במידה מספקת, מפני חדירת חום וקור; קירות המוסד הפנימיים יהיו צבועים בצבעים בהירים.
{{ח:תת|(ב)}} רצפת המוסד המשולב תהיה עשויה מרצפות או חומרים אחרים הניתנים לניקוי בנקל.
{{ח:תת|(ג)}} דלתות המוסד המשולב יהיו ניתנות לנעילה מבפנים ומבחוץ, אולם תובטח אפשרות פתיחת דלתות נעולות מבחוץ בשעת חירום.

{{ח:סעיף|25|חלונות}}
{{ח:תת|(א)}} החלונות בחדרי המגורים, בחדרי האוכל ובמטבח, יהיו קבועים בקירות החיצוניים של מבנה המוסד המשולב.
{{ח:תת|(ב)}} שטח החלונות בחדר מגורים לא יפחת משמינית שטח רצפת החדר.
{{ח:תת|(ג)}} חלון בחדר מגורים יהיה ניתן לפתיחה ולסגירה וחלון אחד לפחות יהיה ממוקם באופן שיאפשר צפייה החוצה.

{{ח:סעיף|26|מים חמים, תאורה וחימום|תיקון: תשס״א}}
{{ח:תת|(א)}} {{ח:הערה|(בוטלה).}}
{{ח:תת|(ב)}} במוסד המשולב תהיה אספקת מים חמים רוב שעות היממה.
{{ח:תת|(ג)}} במוסד המשולב תהיה תאורה מספקת בכל שעות היממה, וכן תהיה תאורת חירום.
{{ח:תת|(ד)}} במוסד המשולב יהיו מיתקני חימום שאישר מכון התקנים.

{{ח:סעיף|27|בטיחות}}
{{ח:תת|(א)}} במוסד משולב יהיו סידורי בטיחות מפני אש, לפי הוראות רשות הכבאות המקומית.
{{ח:תת}} {{ח:הערה|”רשות הכבאות“ לפי חוק שירותי הכבאות, תשי״ט–1959 הוחלפה בידי ”הרשות הארצית לכבאות והצלה“ לפי {{ח:חיצוני|חוק הרשות הארצית לכבאות והצלה|חוק הרשות הארצית לכבאות והצלה, התשע״ב–2012}}.}}
{{ח:תת|(ב)}} במוסד משולב יהיו סידורי בטחון למניעת פריצות.

{{ח:סעיף|28|טלפון}}
{{ח:ת}} במוסד משולב יהיו שני מכשירי טלפון לפחות, במקום שיהיה נוח לצוות להגיע אליו, שיבטיחו קשר עם החוץ בעת הצורך; במוסד משולב אמבולטורי ניתן להסתפק במכשיר טלפון אחד.

{{ח:סעיף|29|שילוט}}
{{ח:ת}} במוסד משולב יותקנו שלטים קריאים וברורים לציון המקומות, ולציון מהות המבנים והחדרים השונים.

{{ח:סעיף|30|חדרי צוות ומינהלה|תיקון: תשס״א}}
{{ח:ת}} במוסד משולב יוקצו חדרים לצוות ולהנהלה, כמפורט להלן:
{{ח:תת|(1)}} חדר כניסה והמתנה;
{{ח:תת|(2)}} מקום למזכירות וארכיון;
{{ח:תת|(3)}} שתי יחידות שירותים, לסגל ולמבקרים;
{{ח:תת|(4)}} חדר למנהל;
{{ח:תת|(5)}} {{ח:הערה|(נמחקה);}}
{{ח:תת|(6)}} חדר לעובד סוציאלי, בשטח של 9 מ״ר;
{{ח:תת|(7)}} חדר לטיפולים רפואיים, בשטח של 9 מ״ר;
{{ח:תת|(8)}} {{ח:הערה|(נמחקה);}}
{{ח:תת|(9)}} {{ח:הערה|(נמחקה);}}
{{ח:תת|(10)}} חדר לטיפול קבוצתי בשטח של 15 מ״ר; למטרה זו יכול לשמש חדר מתאים שיש לו שימוש נוסף.

{{ח:סעיף|31|חדר נפרד לשיחה או בדיקה}}
{{ח:ת}} שיחה טיפולית או בדיקה רפואית תיערך בחדר ללא נוכחות אנשים נוספים, אלא אם כן איש המקצוע המבצע את השיחה או הבדיקה החליט אחרת.

{{ח:סעיף|32|חדר חולים וחדר אחות|תיקון: תשס״א}}
{{ח:תת|(א)}} במוסד משולב שאינו אמבולטורי, ייקבעו חדרים שישמשו בשעת הצורך כחדרי חולים, חדר חולים אחד לכל 30 מטופלים, והוראות {{ח:פנימי|סעיף 45|תקנה 45}} יחולו עליהם.
{{ח:תת|(ב)}} בחדר טיפולים רפואיים יהיו:
{{ח:תתת|(1)}} מיטה לבדיקה;
{{ח:תתת|(2)}} מקרר;
{{ח:תתת|(3)}} ארון תרופות וערכת תרופות;
{{ח:תתת|(4)}} ארון מכשירים;
{{ח:תתת|(5)}} ערכה לבדיקות מעבדה;
{{ח:תתת|(6)}} ציוד עזרה ראשונה;
{{ח:תתת|(7)}} ברז מים וכיור.

{{ח:סעיף|33|מטבח}}
{{ח:תת|(א)}} שטחו המזערי של המטבח יהיה כמפורט להלן:
{{ח:תתת|(1)}} במוסד משולב שבו מתגוררים עד חמישים מטופלים – 25 מ״ר, לרבות שטח העמדת המקררים בהעדר חדר קירור;
{{ח:תתת|(2)}} במוסד משולב שבו מתגוררים יותר מחמישים מטופלים – 45 מ״ר.
{{ח:תת|(ב)}} על המטבח וחדר האוכל יחולו {{ח:חיצוני|תקנות רישוי עסקים (תנאי תברואה נאותים לבתי אוכל)|תקנות בתי האוכל}}.
{{ח:תת|(ג)}} ציוד המטבח יהיה תקין ונקי בכמות מספקת ביחס למספר המטופלים.
{{ח:תת|(ד)}} במטבח תהיה אספקת מים חמים רוב שעות היום.
{{ח:תת|(ה)}} במטבח או לידו יהיה מקום לאחסון מצרכי מזון יבשים, משומרים וטריים, וכן מקררים בתכולה מספיקה למזון למטופלים במוסד המשולב.

{{ח:סעיף|34|חדר אוכל}}
{{ח:תת|(א)}} במוסד משולב יהיה חדר אוכל אחד לפחות.
{{ח:תת|(ב)}} בחדר האוכל יוקצה שטח של 1.50 מ״ר לפחות לכל סועד.
{{ח:תת|(ג)}} השולחנות והכסאות בחדר האוכל יהיו מצופים בחומר הניתן לשטיפה ולניקוי.
{{ח:תת|(ד)}} מספר מקומות הישיבה ליד השולחנות בחדר האוכל יהיה מספיק לכל הסועדים במוסד המשולב, בין אם הארוחה מוגשת במשמרת אחת ובין אם ביותר.
{{ח:תת|(ה)}} השולחנות, בחדר האוכל יהיו מיועדים ללא יותר מששה אנשים.
{{ח:תת|(ו)}} ליד חדר האוכל יהיו כיורים לרחיצת ידיים.
{{ח:תת|(ז)}} חדר האוכל לא ישמש למגורים.

{{ח:סעיף|35|מים}}
{{ח:תת|(א)}} המים במוסד משולב יהיו באיכות מי שתיה. במטבח ובשירותים יהיו ברזים למים קרים וחמים.
{{ח:תת|(ב)}} מכלי הספקת המים יהיו מוגנים בפני חדירת מזיקים וזיהום לתוכם; צינורות ואבזרים שדרכם עוברים מי שתיה או המכילים מי שתיה לא יהיו עשויים חומר המכיל עופרת או חומר רעיל אחר.

{{ח:סעיף|36|סילוק שפכים}}
{{ח:ת}} הצנרת לסילוק שפכים במוסד משולב –
{{ח:תת|(1)}} תהיה שלמה ותקינה ללא נזילה או דליפה;
{{ח:תת|(2)}} תמנע חדירת שפכים אל צינורות מי השתיה;
{{ח:תת|(3)}} תהיה מאווררת באמצעות צינור אוורור.

{{ח:סעיף|37|מחסנים}}
{{ח:תת|(א)}} במוסד משולב שמתגוררים בו למעלה מחמישים מטופלים יהיו –
{{ח:תתת|(1)}} מחסן כללי ששטחו המזערי 30 מ״ר;
{{ח:תתת|(2)}} בית מלאכה לתיקונים ששטחו המזערי 20 מ״ר.
{{ח:תת|(ב)}} במוסד משולב שמתגוררים בו עד חמישים מטופלים אין הכרח שיהיה בית מלאכה כאמור, אך יש הכרח שיהיה מחסן כללי כאמור.

{{ח:סעיף|38||תיקון: תשס״א}}
{{ח:ת}} {{ח:הערה|(בוטלה).}}

{{ח:סעיף|39|מבנים לשירותי כביסה}}
{{ח:תת|(א)}} לצורך מתן שירותי כביסה יוקצו במוסד המשולב החדרים והמחסנים כמפורט להלן:
{{ח:תתת|(1)}} חדר מאוורר לכבסים מלוכלכים;
{{ח:תתת|(2)}} חדר כביסה;
{{ח:תתת|(3)}} מכונות כביסה וייבוש.
{{ח:תת|(ב)}} במוסד משולב שבו למעלה מחמישים מטופלים יהיה שטחו המזערי של החדר לכבסים מלוכלכים – 15 מ״ר ושל חדר הכביסה – 12 מ״ר.

{{ח:סעיף|40|אולם תרבות ופינת ישיבה כללית}}
{{ח:ת}} במוסד משולב שבו למעלה מ־13 מטופלים יהיה אולם תרבות ששטחו המזערי 1.25 מ״ר כפול במספר המטופלים; בתוכו, או במקום נפרד, תהיה פינת ישיבה הכוללת שולחנות, כסאות, מקלט טלוויזיה ומיחם למים חמים; ליד אולם התרבות יהיה חדר שירותים.

{{ח:סעיף|41|מקום תפילה}}
{{ח:ת}} במוסד משולב שבו שוהים מטופלים למעלה מחודש יוקצה מקום כמקום תפילה אם יש מטופלים הרוצים בכך.

{{ח:סעיף|42|חדרי פעילות}}
{{ח:ת}} במוסד משולב שבו נעשית פעילות שיקומית יהיו החדרים הבאים כולם או חלקם, על פי הצורך:
{{ח:תת|(1)}} חדר פעילות גופנית, כולל הציוד הדרוש, בשטח מזערי של 20 מ״ר;
{{ח:תת|(2)}} חדר חוגים כולל הציוד הדרוש, בשטח מזערי של 20 מ״ר;
{{ח:תת|(3)}} חדר סדנאות עבודה הכולל את הציוד הדרוש.
{{ח:ת}} החדרים כאמור, יכול שישמשו גם למטרות נוספות.

{{ח:סעיף|43|חדרי שירותים ומקלחות|תיקון: תשס״א}}
{{ח:תת|(א)}} בכל מוסד משולב יהיו בתי שימוש נפרדים לגברים ולנשים, במספר הדרוש כדי לספק את צרכיהם של המטופלים והעובדים במוסד ומבקריהם.
{{ח:תת|(ב)}} במוסד משולב יהיו מקלחות נפרדות, לגברים ולנשים, במספר מזערי כמפורט להלן:
{{ח:תת}}

מיתקנים	מספר מטופלים

עד 12	13 עד 25	26 עד 49	50+

כיור	3	4	5	6

אסלה	3	4	5	6

מקלחון	3	4	5	6

{{ח:תת|(ג)}} חדרי השירותים יהיו מחוברים למבנה המוסד המשולב, הגישה אליהם תהיה נוחה ותישמר בהם רמת נקיון נאותה.
{{ח:תת|(ד)}} הציוד והקבועות הסניטריות יהיו תקינים, שלמים ונאותים.
{{ח:תת|(ה)}} קירות חדרי השירותים יהיו מצופים עד לגובה 1.50 מטר בחומר המאפשר שטיפתם. הותקן כיור מחוץ לחדר שירותים יהיו בקיר מעליו אריחי חרסינה בשטח של 75×75 ס״מ.
{{ח:תת|(ו)}} רצפת המקלחת תהיה עשויה מוזאיקה או קרמיקה, עם שיפוע של 15% לפחות; דלת חדר הרחצה תיפתח פנימה עם סידור לפתיחה החוצה; קירות חדר הרחצה יהיו מצופים חרסינה או קרמיקה, עד לגובה של 1.50 מטר.

{{ח:סעיף|44|בתי שימוש}}
{{ח:ת}} בבתי השימוש –
{{ח:תת|(1)}} יימצא תמיד נייר טואלט;
{{ח:תת|(2)}} יהיה מכל אשפה עם מדרס רגל;
{{ח:תת|(3)}} האסלה תהיה מצוידת במכשיר הדחה לפי התקן הישראלי;
{{ח:תת|(4)}} תימנע אפשרות של זרימה חוזרת של שפכים אל תוך הבנין.

{{ח:סעיף|45|חדרי מגורים|תיקון: תשס״א}}
{{ח:ת}} בחדרי מגורים של מטופלים יתקיימו כל אלה:
{{ח:תת|(1)}} גברים ונשים ישוכנו בחדרים נפרדים, למעט זוג נשוי, באישור המנהל;
{{ח:תת|(2)}} לא ישוכנו בחדר יותר מארבעה מטופלים במוסד שבו שוהים מטופלים מעל חודש; ואולם באישור המפקח ולצורכי טיפול ושיקום ניתן יהיה לשכן ששה מטופלים בחדר;
{{ח:תת|(3)}} שטחו של חדר מגורים לשני מטופלים לא יפחת מ־9 מ״ר, ולכל מטופל נוסף יוקצו 4 מ״ר נוספים;
{{ח:תת|(4)}} רצפת חדרי המגורים תהיה מעל לפני הקרקע, וגובה החדר לא יפחת מ־2.50 מטרים;
{{ח:תת|(5)}} לכל מטופל תהיה מיטה נפרדת וכלי מיטה שיכללו: מזרן, סדינים, כר וציפוי לכר, שמיכות וכיסוי למיטה;
{{ח:תת|(6)}} בחדר יהיה מספר כסאות מספיק, שולחן המיועד לשימושם של המטופלים דיירי החדר, ארון לאחסון בגדים וחפצים אישיים;
{{ח:תת|(7)}} בחדר תהיה תאורה מתאימה לרבות מנורת קריאה ליד כל מיטה;
{{ח:תת|(8)}} הרהיטים יהיו ללא פינות חדות או זיזים העלולים לגרום לחבלות.

{{ח:סעיף|46|סייג לתחולת הוראות {{ח:פנימי|פרק ה|פרק ה׳}}|תיקון: תשס״א}}
{{ח:ת}} הוראות {{ח:פנימי|סעיף 25|תקנות 25}}, {{ח:פנימי|סעיף 26|26(ב)}}, {{ח:פנימי|סעיף 32|32}}, {{ח:פנימי|סעיף 33|33}}, {{ח:פנימי|סעיף 34|34}}, {{ח:פנימי|סעיף 37|37}}, {{ח:פנימי|סעיף 39|39}}, {{ח:פנימי|סעיף 40|40}}, {{ח:פנימי|סעיף 41|41}}, {{ח:פנימי|סעיף 42|42}}, {{ח:פנימי|סעיף 43|43(ב) ו־(ו)}} {{ח:פנימי|סעיף 45|ו־45}} לא יחולו על מוסד משולב אמבולטורי.

{{ח:קטע2|פרק ו|פרק ו׳: תקן עובדים}}

{{ח:סעיף|47|תקן עובדי המוסד|תיקון: תשס״א}}
{{ח:תת|(א)}} תקן עובדי המוסד המשולב, שאינו אמבולטורי; עובדי מינהל, עובדים מקצועיים ועובדי משק והיקף שעות עבודתם יהיו כמפורט {{ח:פנימי|תוספת 2|בתוספת השניה}}.
{{ח:תת|(ב)}} המפקח רשאי להורות כי בנוסף לאמור בתקנת משנה (א) יועסקו עובדים בתפקידים ובשעות עבודה לפי הצורך וכפי שהוא יקבע.
{{ח:תת|(ג)}} במוסד משולב אמבולטורי ייקבע תקן עובדים במוסד ברישיון המוסד.

{{ח:סעיף|48|כישורי המנהל ותפקידיו|תיקון: תשס״א}}
{{ח:תת|(א)}} במוסד משולב יהיה מנהל שהתקיימו בו כל אלה –
{{ח:תתת|(1)}} כשיר לעבודה סוציאלית בהתאם {{ח:חיצוני|חוק העובדים הסוציאליים|לחוק העובדים הסוציאליים, התשנ״ו–1996}}, או פסיכולוג קליני או שיקומי מומחה, הרשום בפנקס פסיכולוגים לפי {{ח:חיצוני|חוק הפסיכולוגים|חוק הפסיכולוגים, התשל״ז–1977}}, או מוסמך בקרימינולוגיה קלינית, או רופא מורשה לעסוק ברפואה לפי {{ח:חיצוני|פקודת הרופאים|פקודת הרופאים [נוסח חדש], התשל״ז–1976}};
{{ח:תתת|(2)}} בעל ניסיון ניהולי של 3 שנים לפחות, ואם הוא כשיר לעבודה סוציאלית כאמור ובעל תואר ראשון בלבד – בעל ניסיון ניהולי של 5 שנים לפחות;
{{ח:תתת|(3)}} לא הורשע בעבירה שלפי חומרתה או נסיבותיה אין הוא ראוי, לדעת הועדה האמורה {{ח:חיצוני|חוק הפיקוח על מוסדות לטיפול במשתמשים בסמים#סעיף 2|בסעיף 2(ב) לחוק}} (להלן – הועדה), להיות מנהל מוסד;
{{ח:תתת|(4)}} היה המועמד לניהול, מכור בעבר לסמים או לאלכוהול – הוא נקי מהם במשך 5 השנים האחרונות וסיים תהליך טיפול שיקומי מוכח.
{{ח:תת|(א1)}} השרים רשאים, על פי המלצת הועדה, לתת רישיון למוסד משולב גם אם הוא ינוהל בידי מי שאין מתקיימים בו תנאי הכשירות שבתקנת משנה (א)(1) ו־(2), ובלבד שעסק בטיפול בנפגעי סמים בישראל 5 שנים לפחות בתקופה שקדמה ליום י״ב באב התשנ״ד (20 ביולי 1994) והוא בעל ניסיון ניהולי של 5 שנים לפחות.
{{ח:תת|(ב)}} המנהל אחראי –
{{ח:תתת|(1)}} לקבלת רשיון למוסד משולב לפי {{ח:חיצוני|חוק הפיקוח על מוסדות לטיפול במשתמשים בסמים|החוק}};
{{ח:תתת|(2)}} להפעלתו התקינה של המוסד המשולב וקיום רמת שירותים נאותה בו;
{{ח:תתת|(3)}} לדיווח שוטף למפקח ולמסירת כל מידע שידרוש;
{{ח:תתת|(4)}} לקבלת עובדים מתאימים לשם קיום תקן עובדים מלא במוסד משולב כנדרש בתקנות אלה, ופיקוח עליהם;
{{ח:תתת|(5)}} לקידומם המקצועי של העובדים, להדרכתם ולהכשרתם בהתאם להנחיות המפקח ולדאגה לתנאי עבודתם;
{{ח:תתת|(6)}} לקביעת תכנית עבודה של עובדי המוסד המשולב המקצועיים והמינהליים;
{{ח:תתת|(7)}} לקיום פגישות קבועות של הצוות הבכיר במוסד המשולב;
{{ח:תתת|(8)}} להכנת תקציב המוסד המשולב וביצועו כיאות וכן לעריכת מאזנו;
{{ח:תתת|(9)}} ליצוג המוסד המשולב כלפי גופים ממשלתיים ואחרים;
{{ח:תתת|(10)}} נבצר מן המנהל לנהל את המוסד המשולב לתקופה שאינה עולה על 30 ימים, יסמיך אדם אחר לפעול בשמו בכל הקשור במוסד, ובלבד שלא תהיה תקופה נוספת סמוכה לה, ובסך הכל לא יותר מ־90 ימים בשנה; נעדר המנהל יותר מ־30 ימים, ימונה אדם אחר במקומו, בעל כישורים כנדרש ממנהל.

{{ח:סעיף|49||תיקון: תשס״א}}
{{ח:ת}} {{ח:הערה|(בוטלה).}}

{{ח:סעיף|50|כישורי העובד הסוציאלי ותפקידיו|תיקון: תשע״א}}
{{ח:תת|(א)}} עובד סוציאלי יהיה כשיר לעבודה סוציאלית כאמור {{ח:פנימי|סעיף 48|בתקנה 48(א)(1)}}.
{{ח:תת|(ב)}} עובד סוציאלי יהיה בעל הכשרה מיוחדת בטיפול בנפגעי סמים המוכרת בידי השירות לטיפול בהתמכרויות במשרד הרווחה (להלן – הכשרה מוכרת); עובד סוציאלי ללא הכשרה מוכרת, יידרש לצאת להכשרה המוכרת בשנה הראשונה לעבודתו, והשתתפות בהכשרה וסיומה יהיו תנאי להמשך העסקתו.
{{ח:תת|(ב1)}} במוסד משולב שתקן העובדים המזערי בו כולל יותר ממשרה אחת של עובד סוציאלי, ומועסק בו עובד סוציאלי אחד לפחות במשרה מלאה, יכול שיועסק גם מוסמך בקרימינולוגיה קלינית ביתרת התקן של עובד סוציאלי, והוראות תקנת משנה (ב) יחולו על המוסמך האמור.
{{ח:תת|(ג)}} העובד הסוציאלי יהיה חבר בצוות הבכיר של המוסד המשולב ויהיה אחראי לרווחתם האישית והחברתית של המטופלים בו ולצורך זה –
{{ח:תתת|(1)}} ישתתף בועדת קבלה בצוות הקובע תכנית טיפול;
{{ח:תתת|(2)}} יסייע בקליטתו ובתהליכי הסתגלותו של מטופל במוסד המשולב;
{{ח:תתת|(3)}} יבצע ויעריך תכנית טיפולית והערכות מחודשות;
{{ח:תתת|(4)}} יטפל במטופל ובמשפחתו בהתאם לתכנית הטיפול;
{{ח:תתת|(5)}} ידריך את צוות עובדי המוסד המשולב ויסייע לו בהבנת המטופל ובהתייחסות אליו, ויהיה אחראי לעבודת העובדים הפרא־מקצועיים בתחום הסוציאלי;
{{ח:תתת|(6)}} ישתמש בכל השיטות המקצועיות המקובלות, ובהתאם לצורך – פרטנית, קבוצתית, משפחתית וקהילתית – כדי להביא את המטופל לגמילה ושיקום;
{{ח:תתת|(7)}} ינהל רישום על הטיפול הפסיכוסוציאלי לכל מטופל;
{{ח:תתת|(8)}} עם צאת המטופל מהמוסד המשולב יפעל יחד עם הגורמים המתאימים לשילובו מחדש של המטופל בקהילה.

{{ח:סעיף|50א||תיקון: תשס״א}}
{{ח:ת}} {{ח:הערה|(פקעה).}}

{{ח:סעיף|51|כישורי רופא המוסד המשולב ותפקידיו}}
{{ח:תת|(א)}} רופא המוסד המשולב יהיה בעל רשיון כדין לעסוק ברפואה ומומחה לפסיכיאטריה או בעל הכשרה שאישר מנהל המחלקה לטיפול בהתמכרויות של משרד הבריאות לטיפול בנפגעי סמים.
{{ח:תת|(ב)}} רופא המוסד המשולב ידאג –
{{ח:תתת|(1)}} לבריאותם הגופנית והנפשית של המטופלים במוסד המשולב;
{{ח:תתת|(2)}} לליווי רפואי בתקופת הגמילה הפיזית;
{{ח:תתת|(3)}} לבדיקת כל אדם המועמד להתקבל למוסד המשולב בין בעצמו ובין בידי אחרים, ולדאוג לעריכת בדיקת מעבדה ובדיקות אחרות הנחוצות להערכת מצבו הגופני והנפשי של האדם;
{{ח:תתת|(4)}} לפתיחת תיק רפואי לכל מטופל ולניהולו;
{{ח:תתת|(5)}} להדרכת צוות העובדים במוסד המשולב בנושאים של רפואה וסיעוד;
{{ח:תתת|(6)}} לרישום סיבת הפטירה של מטופל ולניהול פנקס רישום פטירות;
{{ח:תתת|(7)}} לעריכת ביקור יומי במוסד המשולב ולכוננות של 24 שעות ביממה.

{{ח:סעיף|52|כישורי אחות ותפקידיה}}
{{ח:תת|(א)}} אחות המוסד המשולב תהיה אחות מוסמכת או אחות מעשית הרשומה ככזו לפי {{ח:חיצוני|תקנות בריאות העם (עוסקים בסיעוד בבתי חולים)|תקנות בריאות העם (עוסקים בסיעוד בבתי חולים), התשמ״ט–1988}}.
{{ח:תת|(ב)}} האחות במוסד המשולב אחראית –
{{ח:תתת|(1)}} למתן טיפול סיעודי מקצועי על פי הצורך;
{{ח:תתת|(2)}} לביצוע הוראות הרופא;
{{ח:תתת|(3)}} להשתתף בהכנת תפריט והנחיה של המטופלים לתזונה נכונה;
{{ח:תתת|(4)}} לייעוץ ולהדרכה של עובדי המוסד המשולב ביחס להיגיינה הכללית של המוסד;
{{ח:תתת|(5)}} לנטילת בדיקות שתן מהמטופלים.

{{ח:סעיף|53|כישורי רכז ההדרכה ותפקידיו}}
{{ח:תת|(א)}} הפעלת תפקיד זה נתון לשיקול דעת המנהל.
{{ח:תת|(ב)}} רכז הדרכה יהיה בעל השכלה אקדמאית במדעי ההתנהגות או בוגר סמינר או מדרשה למורים או מדריכים ובעל נסיון בתפקיד הדרכה.
{{ח:תת|(ג)}} רכז הדרכה אחראי –
{{ח:תתת|(1)}} לתכנון וארגון פעולות חברה, תעסוקה, חינוך ותרבות במוסד המשולב;
{{ח:תתת|(2)}} להדרכת המדריכים החברתיים והמקצועיים בכל תחום, באישור מנהל המוסד המשולב;
{{ח:תתת|(3)}} לפיקוח, הכוונה, הדרכה ומעקב אחר על ביצוע הפעולות האמורות בפסקה (1) ושינויין בהתאם לצרכי המטופלים;
{{ח:תתת|(4)}} למתן ייעוץ והדרכה להנהלת המוסד המשולב בנושאים שבטיפולו;
{{ח:תתת|(5)}} להבאה לדיון של נושאים או בעיות מיוחדות המתעוררות תוך כדי עבודה והעשויות לשפר את דרכי העבודה במוסד המשולב;
{{ח:תתת|(6)}} במוסד משולב שבו עד 12 איש יבצע רכז ההדרכה גם את תפקיד המדריך החברתי.

{{ח:סעיף|54|כישורי המדריך המקצועי ותפקידיו}}
{{ח:תת|(א)}} הפעלת תפקיד זה נתון לשיקול דעת המנהל.
{{ח:תת|(ב)}} מדריך מקצועי יהיה מורה למלאכה, מרפא בעיסוק, בוגר קורס לכלכלת בית, בוגר בית ספר לאמנות, ובעל נסיון בעבודה עם מבוגרים באחד התחומים האמורים.
{{ח:תת|(ג)}} מדריך מקצועי יהיה אחראי להקמת חוגים וסדנאות, ולהדרכת המטופלים לעבודה בהם.

{{ח:סעיף|55|כישורי מדריך חברתי ותפקידיו}}
{{ח:תת|(א)}} כשיר להיות מדריך חברתי מי שהוא בוגר קורס מדריכים מוכר, או בעל רקע במדעי ההתנהגות ונסיון קודם בהדרכה; אם בעבר היה מכור לסמים או אלכוהול, עליו להיות נקי שנתיים מסמים ומאלכוהול ולאחר תהליך טיפולי מוכח.
{{ח:תת|(ב)}} מדריך חברתי אחראי לביצוע פעילות חינוכית ושיקומית כללית של המטופלים במוסד המשולב.

{{ח:סעיף|56||תיקון: תשס״א}}
{{ח:ת}} {{ח:הערה|(בוטלה).}}

{{ח:קטע2|פרק ז|פרק ז׳: עובדים}}

{{ח:סעיף|57|תיק אישי של צוות עובדים}}
{{ח:ת}} המנהל ידאג כי לכל עובד במוסד משולב יהיה תיק אישי שבו יהיו פרטיו האישיים, המלצות ממקומות עבודה קודמים, תעודות המעידות על השכלתו והכשרתו, תעודות אישיות, רפואיות והערכות הממונים עליו.

{{ח:סעיף|58|בדיקות רפואיות}}
{{ח:תת|(א)}} לא יועסק עובד במוסד משולב אם על גופו פצעים פתוחים אלא אם כן הם חבושים בתחבושת בלתי חדירה, בהתאם להנחיות רופא המוסד; בכל מקרה לא יועסק כעובד מטבח אדם שעל גופו פצעים פתוחים.
{{ח:תת|(ב)}} לא יתקבל עובד לעבוד במוסד משולב אלא לאחר שנבדק בידי רופא והציג אישור שאינו חולה במחלה מידבקת ושאינו גורם מחלה מידבקת כלשהי.
{{ח:תת|(ג)}} בנוסף לאמור בתקנת משנה (ב), כל אדם העובד במטבח יעבור בדיקות בהתאם להנחיות משרד הבריאות; נמצא בבדיקות שבריאות העובד אינה תקינה או שמצב בריאותו מסכן את הסובבים אותו, תופסק עבודתו לאלתר; העובד יוחזר לעבודתו לאחר קבלת אישור מרופא על החלמתו.

{{ח:סעיף|59|נקיון}}
{{ח:תת|(א)}} העובדים ישמרו על נקיון והיגיינה אישית.
{{ח:תת|(ב)}} לבושם של עובדי המוסד המשולב יהיה נקי ותקין.

{{ח:קטע2|פרק ח|פרק ח׳: שונות}}

{{ח:סעיף|60|דו״ח תאונות}}
{{ח:תת|(א)}} המנהל ידאג לדיווח טלפוני מיידי למפקחי משרד העבודה והרווחה ומשרד הבריאות, על כל מקרה של תאונה בנסיבה חריגה או כל מקרה מוות של מטופל ויעביר דו״ח בכתב על כך למפקחים, תוך 24 שעות.
{{ח:תת|(ב)}} העתק הדו״ח יתויק בתיק מיוחד במוסד המשולב.

{{ח:סעיף|61|ביטוח}}
{{ח:ת}} המנהל ידאג לביטוחם של המטופלים, העובדים וצד שלישי מפני נזקים; פוליסות הביטוח יתויקו בתיק מיוחד במוסד המשולב.

{{ח:סעיף|62|נוכחות עובדים|תיקון: תשס״א}}
{{ח:תת|(א)}} המנהל ידאג כי במוסד משולב יימצא בכל שעות היום משעה 8:00 עד 20:00, למעט מיום ו׳ בשעה 13.00 עד יום א׳ ב־8:00 בבוקר, לפחות אחד מאלה: המנהל, רופא, אחות, עובד סוציאלי, אשר יהיה אחראי על המתרחש במוסד המשולב; דינו של חג, כדין שבת.
{{ח:תת|(ב)}} המנהל ידאג כי במוסד משולב יהיה בכל שעות היממה עובד אחד לפחות אשר עבר קורס עזרה ראשונה; במוסד משולב שבו למעלה מ־12 מטופלים יהיו בכל שעות היממה לפחות שני עובדים.
{{ח:תת|(ג)}} הוראות תקנה זו לא יחולו על מוסד משולב אמבולטורי.

{{ח:סעיף|63|שעת חירום}}
{{ח:ת}} המנהל ידאג להעמיד לרשות העובדים טלפון, אמצעי קשר אחר כגון לחצן מצוקה, ורכב לשימוש בשעת חירום.

{{ח:סעיף|64|סגירת מוסד משולב}}
{{ח:תת|(א)}} לא יסגור המנהל את המוסד המשולב אלא אם כן הודיע על כך בכתב למפקח שלושה חודשים מראש לפחות.
{{ח:תת|(ב)}} בהודעה כאמור בתקנת משנה (א) יפורטו ההסדרים הטיפוליים האלטרנטיביים שיינתנו למטופלים.

{{ח:סעיף|65|תחילה}}
{{ח:ת}} תחילתן של תקנות אלה שלושים ימים מיום פרסומן.

{{ח:קטע2|תוספת 1|תוספת ראשונה}}
{{ח:קטע4||{{ח:הערה|({{ח:פנימי|סעיף 12|תקנה 12(א) ו־(ה)}})}}}}
{{ח:קטע3||סל מזונות למוסדות לטיפול בנפגעי סמים}}

{{ח:סעיף*|||תיקון: תשס״א}}

המצרך	המנה ליחיד לפני הבישול	מספר פעמים בשבוע

1.	בשר בקר, כבד או קורקבנים	100 גרם	1

2.	בשר עוף (עם עצמות)	200 גרם	2

3.	בשר הודו (בלי עצמות)	100 גרם	1–2

4.	דג בקלה או פילה דגים	100 גרם	2

5.	דג קרפיון	160 גרם	1

6.	סרדינים או דג מלוח	30 גרם	2

7.	ביצים (כולל אפיה)	גודל מס׳ 2	8

8.	ירקות (כולל חמוצים)	300–400 גרם	7

9.	פירות	100–200 גרם	7

10.	תפוחי אדמה (בלי קליפה)	230 גרם	3

11.	אורז	50 גרם	2

12.	איטריות	50 גרם	2

13.	לחם	275 גרם	כל יום

14.	קמח (כולל אפיה)	200 גרם	לשבוע ימים

15.	חלב	200 גרם	7

16.	לבן או אשל וכו׳	200 גרם	4

17.	גבינה רזה, כחושה וכו׳	50 גרם	6

18.	גבינה קשה צהובה	50 גרם	לשבוע ימים

19.	מרגרינה	250 גרם	לשבוע ימים

20.	שמן	150 גרם	לשבוע ימים

21.	סוכר	350 גרם	לשבוע ימים

22.	ריבה	90 גרם	לשבוע ימים

23.	סולת וגריסים	80 גרם	לשבוע ימים

24.	קטניות (עדשים, שעועית וכו׳)	70 גרם	לשבוע ימים

25.	זיתים	90 גרם	לשבוע ימים

26.	אבקת מרק ותבלינים	70 גרם	לשבוע ימים

27.	תה, קפה, קקאו	35 גרם	לשבוע ימים

28.	ביסקויטים	150 גרם	לשבוע ימים

29.	ממתקים ושונות

{{ח:ת}} {{מוקטן|הערה: הכמויות הן ממוצעות ויש להתאימן לצרכים האינדיבידואליים של כל מטופל לפי הוראות רופא או תזונאית.}}

{{ח:קטע3||חירום}}

{{ח:סעיף*}}
{{ח:ת}} בכל עת יהיה מלאי לצורכי חירום לשבעה ימים לפי הכמויות המפורטות בסל המזונות השבועי, מלבד לחם.

{{ח:קטע2|תוספת 2|תוספת שניה}}
{{ח:קטע4||{{ח:הערה|({{ח:פנימי|סעיף 47|תקנה 47(א)}})}}}}
{{ח:קטע3||תקן עובדים מזערי למוסדות לטיפול בנפגעי סמים שאינם אמבולטוריים}}

{{ח:סעיף*|||תיקון: תשס״א, תשע״א}}

תפקיד	מספר מטופלים

3 עד 12	13 עד 24	24 עד 50	50+

מנהל	0.50	1.0	1.0	1.0

רופא*	0.33	0.75	1.0	1.0

אחות*	0.25	0.50	0.75	1.0

עובד סוציאלי** 	0.50	1.0	1.50	2.0

פסיכולוג	לפי החלטת מנהל המוסד

רכז הדרכה	לפי החלטת מנהל המוסד

מדריך חברתי	2.5	3.5	4.5	6.0

מדריך מקצועי	לפי החלטת מנהל המוסד

{{ח:ת}} {{מוקטן|* מנהל המחלקה לטיפול בהתמכרויות במשרד הבריאות רשאי להורות על שינוי לגבי מוסד מסוים.}}
{{ח:ת}} {{מוקטן|**  לפי {{ח:פנימי|סעיף 50|תקנה 50(ב1)}}, במוסד משולב שתקן העובדים המזערי בו כולל יותר ממשרה אחת של עובד סוציאלי, ומועסק בו עובד סוציאלי אחד לפחות במשרה מלאה, יכול שיועסק גם מוסמך בקרימינולוגיה קלינית ביתרת התקן.}}

{{ח:חתימות|ה׳ בסיון התשנ״ד (15 במאי 1994)}}
* '''יצחק רבין'''
שר הבריאות
* '''אורה נמיר'''
שרת העבודה והרווחה
{{ח:סוגר}}
{{ח:סוף}}
[[קטגוריה:בוט חוקים]]